
Grozījumi Ministru kabineta 2015. gada 30. jūnija noteikumos Nr. 328 "Noteikumi par Latvijas būvnormatīvu LBN 262-15 "Elektronisko sakaru tīkli""
Izdoti saskaņā ar Būvniecības likuma
5.panta pirmās daļas 3.punktu
· 1. Izdarīt Ministru kabineta 2015. gada 30. jūnija noteikumos Nr. 328 "Noteikumi par Latvijas būvnormatīvu LBN 262-15 "Elektronisko sakaru tīkli"" (Latvijas Vēstnesis, 2015, 125. nr.) šādus grozījumus:
· 1.1. papildināt noteikumus ar 3. un 4. punktu šādā redakcijā:
· "3. Ekonomikas ministrija sadarbībā ar attiecīgo standartu tehnisko komiteju iesaka nacionālajai standartizācijas institūcijai saistībā ar šiem noteikumiem izstrādājamo, adaptējamo un piemērojamo standartu sarakstu.
· 4. Nacionālā standartizācijas institūcija publicē tīmekļvietnē www.lvs.lv to Latvijas nacionālo standartu sarakstu, kurus piemēro Latvijas būvnormatīva LBN 262-15 "Elektronisko sakaru tīkli" izpildei.";
· 1.2. papildināt Latvijas būvnormatīvu LBN 262-15 "Elektronisko sakaru tīkli" (turpmāk - būvnormatīvs) ar 7.1 punktu šādā redakcijā:
· “7.1 Ļoti augstas veiktspējas tīkla infrastruktūras iekšējai instalācijai izmanto vienmoda optiskās šķiedras, kas atbilst vismaz G.652D un G.657 prasībām.”;
· 1.3. papildināt būvnormatīva 11.punktu ar teikumu šādā redakcijā:
· "Optiskās šķiedras ierīkošanā minimālais lieces rādiuss nedrīkst būt mazāks par 5 mm G.657B3 šķiedrām, 7,5 mm G.657B2 šķiedrām un 10 mm G.657A1 šķiedrām.”;
· 1.4. papildināt būvnormatīvu ar 11.1 punktu šādā redakcijā:
· “11.1 Optiskās šķiedras infrastruktūras instalācijas laikā minimālais rādiuss mikrocaurulēm Rmin = 30 x OD, mikrokabelim Rmin=50, izvelkamo šķiedru kabelim Rmim=20XOD un iekštelpu kabeļiem Rmin = 20D.”;
· 1.5. papildināt būvnormatīvu ar 13.1 punktu šādā redakcijā:
· "13.1 Optiskās šķiedras saskarnei galalietotāja telpā (optiskajā rozetē vai sadales kastītē) izmanto SC/APC tipa adapteri.”;
· 1.6. papildināt būvnormatīvu ar 16.1 punktu šādā redakcijā:
· "16.1 Vertikālajiem un horizontālajiem kabeļu kanāliem, kas nodrošina ļoti augstas veiktspējas tīklus, projektē, lai nodrošinātu vismaz viena optiskās šķiedras kabeļa ierīkošanu uz vienu dzīvokli. Viena dzīvokļa dzīvojamās ēkas projektē, lai ekspluatācijas laikā būtu iespējams ierīkot vismaz 2 optiskās šķiedras.”.
· 2. Noteikumi stājas spēkā 2026. gada 12. februārī.

* Dokuments ir parakstīts ar drošu elektronisko parakstu

